UEFigueres.cat - Capricis dels derbis (0-1)\nCapricis dels derbis (0-1)\nData: 2018-10-21 11:40:00\nL'únic derbi gironí de 3a Divisió del present campionat ha somrigut el Llagostera (0-1). A la gespa hi ha hagut força equilibri, però un gol de Crespo superat l'equador del primer període acabaria essent decisiu (30'). La Unió ha desplegat les seves virtuds, però la més que discutible expulsió d'Albert Canal al segon acte (66') seria determinant. Contra un rival amb dos titulars ben coneguts, Gil Muntadas i Maik Molist, els de Joan Esteva han fet un bon inici, en què, fins i tot, han dut la iniciativa. Han fet circular la pilota amb criteri però els ha mancat un pèl de precisió. Un xut de Sergio Álvarez -en l'onze inicial després de debutar el passat diumenge a Terrassa- des de la frontal i amb el peu esquerre ha forçat la intervenció de Marcos (2'), poc abans que Aroca enviés a córner una centrada amb molt verí des del seu costat esquerre en un llançament de falta lateral (7'). Amb tots dos equips amb dificultats per arribar a l'àrea rival generant joc, les accions d'estratègia han guanyat relleu. Romero ho ha provat amb el cap, massa forçat (20'), però el gol l'han fet els del Gironès, després d'un rebuig de Canal que ha recollit Crespo al balcó de l'àrea, on al sobretot ha fet un xut amb el peu esquerre que ha ajustat a tocar el pal dret (30'). Al líder, el 0-1 l'ha reforçat. I al Figueres l'ha trasbalsat perquè, fins aleshores, els mèrits dels uns i dels altres havien estat similars. Un cop de cap tou de Sergio Álvarez (33') i un xut amb l'esquerra de Gil Muntadas que s'ha escapat molt a prop del pal esquerre (44') han estat les darreres situacions amb verí dels primers quaranta-cinc minuts.\nA la represa han passat menys coses, tot i que segurament una d'aquestes ha resultat ser trascendent. Al Figueres li ha costat de nou complicar-la la vida al Llagostera prop de la seva porteria -una centrada d'Álvaro des de la dreta l'ha despenjat Sergio Álvarez amb el cap però amb poca punteria (60'). I més encara quen l'àrbitre ha expulsat Albert Canal amb vermella directa en una lluita per la pilota amb Sascha -que ha començat a córrer en una posició més que dubtosa- just a un pam de la frontal. Enric Bureu ha considerat que el central garrotxí havia impedit una oportunitat de gol i, per tant, li ha ensenyat el camí dels vestidors. Amb un jugador menys, a la Unió la feina li ha representat massa feixuga. Ja amb desordre, ho ha provat, però només ha fet treballar Marcos amb un tir llunyà de Pimentel (88'). Els d'Oriol Alsina només han amagat el cuir als figuerencs durant una estona molt breu, sobretot després del 0-1. A partir d'aquí, uns a deixar córrer el temps intentant que no passés ben bé res i, els més necessitats, traient el geni per intentar redreçar l'adversitat. El Llagostera, al final, ha fet valer el seu ofici per tancar el llum i sumar-ne tres de cop davant d'un Figueres que no ha tingut la fortuna al seu costat.\nUE Figueres: Aroca, Puig (Eric Torres, 81'), Romero, Canal, Tena, Eric Vilanova, Álvaro (Espuña, 71'), Ritxi, Ferrón, Hostench i Sergio Álvarez (Pimentel, 83').\nUE Llagostera: Marcos, Amantini, Lucas Viale, Pol Gómez, Sascha, Pitu (Yeray, 84'), Moussa (Medina, 88'), Crespo, Bigas, Gil Muntadas (Eric Jiménez, 74') i Maik Molist.\nÀrbitre: Enric Bureu Méndez, de Barcelona, amb Adrià de la Fuente Domingo i Heaven Núñez Ruiz com a assistents. Ha amonestat Tena, Ferrón i Romero, del Figueres, i Sascha, Pitu i Maik Molist, del Llagostera. Ha expulsat Canal, del Figueres, amb vermella directa (66').\nGol: 0-1: Crespo (30').\nEspectadors: Uns 800 al Municipal de Vilatenim. En la prèvia de l'encontre el club ha celebrat l'acte protocolari de presentació de tots els seus equips del present campionat 2018/19.\nAquesta notícia ha estat llegida 278 vegades.


Legal Notice - Ruskus Patruskus\nThis document is not translated into English due to the legal implications involved. Here you can read the original text in Catalan.\nAquesta secció comprèn aspectes legals de gran importància, per la qual cosa et prego que la llegeixis amb atenció.\nEs tracten els continguts següents:\nResponsabilitat legal i exclusió de garanties\nAssumeixo el compromís de seguir escrupolosament la legislació aplicable a Espanya i Europa.\nPer tant, ruskus-patruskus.com es regeix bàsicament per les següents lleis:\nRGPD (Reglament (UE) 2016/679 de protecció de dades).\nLOPD (Llei orgànica 15/1999, de 13 de desembre, de protecció de dades de caràcter personal i desenvolupat en el Reial decret 1720/2007, de 21 de desembre).\nLSSI-CE (Llei 34/2002, de 11 de juliol, de serveis de la societat de la informació i de comerç electrònic).\nSegons la legislació esmentada, he de ser totalment transparent amb tu pel que fa a la meva identitat, ja que jo sóc el responsable de ruskus-patruskus.com.\nAixí doncs, et poso al corrent de les meves dades.\nEl meu nom és Leonardo Alberto Kálnay Casas.\nEl meu NIF és 47651324Q.\nEl meu domicili està situat al carrer Poeta Ruyra, 11, 2n 2a, 17450 Hostalric (Girona), Espanya.\nLes meves activitats professionals són la realització de tallers escenificats de formació, l’animació infantil i la representació d’obres teatrals.\nEl meu correu electrònic és info@ruskus-patruskus.com (també pots contactar-me des del formulari de la pàgina de contacte).\nQuan accedeixes a ruskus-patruskus.com adquireixes la condició d'”Usuari”. L’accés a ruskus-patruskus.com implica l’acceptació de les condicions previstes en aquest avís legal. Per tant, és molt important que llegeixis atentament el contingut d’aquesta secció.\nL’Usuari es compromet a respectar els següents punts:\nActuar sempre de bona fe i mantenir una conducta adequada d’acord amb la llei.\nNo realitzar cap acció que pugui provocar que ruskus-patruskus.com deixi de funcionar de manera òptima.\nEvitar qualsevol acció que pugui malmetre els meus interessos i/o la meva imatge.\nNo realitzar qualsevol acció expressament prohibida en aquest avís legal i/o en la política de privacitat.\nL’ús de ruskus-patruskus.com no implica de cap manera l’existència d’una relació comercial, laboral ni de cap altra mena entre l’Usuari i jo.\nTota la informació relativa a les dades personals recollides i a la seva custòdia i protecció la trobaràs ben detallada en la meva política de privacitat.\nSi vols informació específica sobre les cookies, si us plau consulta la meva política de cookies.\nLa seguretat és un aspecte que em prenc molt seriosament. Ruskus-patruskus.com utilitza el protocol https, de manera que les comunicacions amb els usuaris són privades i segures, ja que estan encriptades.\nPots visualitzar el certificat SSL si fas clic al cadenat verd de la barra de navegació:\nEm comprometo a prendre totes les mesures necessàries perquè, en la mesura que es pugui i excepte circumstàncies de força major, ruskus-patruskus.com funcioni de forma fiable.\nTambé m’esforçaré al màxim en protegir aquesta web de virus informàtics i atacs hackers.\nNo obstant això, tingues en compte que no m’és possible garantir al 100% que ruskus-patruskus.com funcioni en tot moment de forma constant i fiable, ja que algunes circumstàncies poden escapar al meu control i voluntat.\nSi vols enllaçar un lloc web a ruskus-patruskus.com no hi ha cap problema, al contrari, m’encanta que ho facis i t’ho agraeixo! No obstant això, tingues en compte que no estan permesos els enllaços malintencionats ni aquells que puguin ser perjudicials per als meus interessos.\nEls enllaços des de ruskus-patruskus.com cap a altres llocs web els he afegit perquè considero que són rellevants i que et poden ajudar a ampliar la informació que necessites.\nNo obstant això, aquests enllaços no impliquen necessàriament la meva aprovació ni el meu suport als continguts d’aquests webs ni als serveis que puguin oferir.\nSi tinc coneixement que l’activitat o la informació a què remeten els esmentats enllaços és il·lícita o inadequada, se suprimirà l’enllaç corresponent tan aviat com sigui possible.\nEn compliment a la normativa vigent (articles 11 i 16 de la LSSI-CE), em comprometo a col·laborar amb els usuaris, autoritats i forces de seguretat en la retirada o, si cal, en el bloqueig dels continguts que puguin afectar la legislació, els drets de tercers o la moral i l’ordre públic.\nPer tant, t’agrairia que, en la teva qualitat d’Usuari, em facis saber si, en la teva opinió, algun dels enllaços externs de ruskus-patruskus.com no ofereix les suficients garanties d’integritat, qualitat i/o seguretat.\nT’animo a escriure comentaris a les entrades del blog de ruskus-patruskus.com, i em comprometo a respectar al màxim la teva llibertat d’expressió.\nNo obstant això, has de saber que estan prohibits els comentaris de contingut ofensiu i/o escrits amb llenguatge inadequat, així com els comentaris que vulnerin algun dels aspectes d’aquest avís legal o de la meva política de privacitat.\nTampoc publicaré missatges spam ni aquells la única finalitat dels quals sigui publicitar un web o un servei, o bé afegir enllaços per posicionar millor en els cercadors.\nEl web ruskus-patruskus.com íntegrament, incloent el seu disseny, textos, gràfics, codi font, documentació, així com tots els drets de propietat intel·lectual i industrial i qualsevol altre signe distintiu, em pertanyen a mi o, si s’escau, a les persones o entitats que figurin com els autors o titulars dels drets.\nTots els logotips, noms de les marques i entitats, així com les marques comercials registrades que apareixen en ruskus-patruskus.com estan subjectes a la llei de marques comercials, i estan protegides pels drets de propietat dels seus respectius propietaris.\n“Ruskus Patruskus” ® és una marca registrada de la meva propietat. Tots els drets reservats.\nQueda prohibida la reproducció dels continguts de ruskus-patruskus.com sense el meu consentiment escrit, excepte per publicitar un taller de formació, una animació infantil o una obra de teatre.\nTot el contingut que trobaràs en ruskus-patruskus.com és original i ha estat creat per mi o per algun dels meus col·laboradors. Les imatges que apareixen en aquest web, quan no han estat creades per mi, són imatges amb llicència CC0 Creative Commons que s’han obtingut de bancs d’imatges legals (per exemple, Pixabay).\nNo obstant això, si consideres que en ruskus-patruskus.com s’han violat els teus drets de propietat intel·lectual, si us plau posa’t en contacte amb mi i indica’m el següent:\nLes teves dades personals (o els de la persona que et representa).\nEl contingut sobre el qual tens la propietat intel·lectual.\nLa seva ubicació en ruskus-patruskus.com.\nUna declaració en què et responsabilitzes de la veracitat de les teves afirmacions.\nEm reservo el dret d’iniciar accions legals contra qualsevol intent de reclamació fraudulenta de drets de propietat intel·lectual i industrial.\n9. Responsabilitat legal i exclusió de garanties\nEn la teva condició d’Usuari, tu ets responsable de les teves pròpies accions.\nEn cap cas em faig responsable de qualsevol dany, perjudici o incident que pugui ocórrer com a conseqüència de:\nLa utilització (lícita o il·lícita) de la informació aquí publicada.\nCircumstàncies de força major que escapin a les mesures de seguretat detallades en el punt cinc d’aquest avís legal (per exemple, defectes de maquinari i programari, errors en la xarxa, virus informàtics, programes maliciosos, etc.).\nQualsevol pràctica de l’Usuari contrària a aquest avís legal i/o a la meva política de privacitat.\nLa informació i serveis a què es pugui accedir mitjançant enllaços des de ruskus-patruskus.com cap a pàgines web de tercers.\nLa informació publicada en els comentaris, xarxes socials o en qualsevol altre mitjà que permeti a tercers publicar continguts de forma independent.\nPer a la resolució de qualsevol conflicte relacionat amb algun dels aspectes continguts en el present avís legal, amb renúncia de forma expressa a qualsevol altre fur que pogués correspondre a l’Usuari i sense perjudici de la competència que resulti per ministeri de llei, l’Usuari se sotmet voluntàriament i de forma expressa als jutjats i tribunals de la ciutat de Girona (Espanya).\nEm reservo el dret a modificar el present avís legal per tal d’adaptar-lo a les novetats legislatives. Per a això, sol·licitaré el consentiment dels afectats quan aquest consentiment no es consideri atorgat en funció dels termes d’aquest avís legal. Quan aquest no sigui el cas, aquest document es podrà modificar sense previ avís.\nT’agraeixo la teva paciència per haver arribat fins aquí.\nSi tens qualsevol dubte sobre algun dels termes continguts en aquest avís legal, si us plau posa’t en contacte amb mi i t’ho aclariré amb molt de gust.\nL’avís legal de ruskus-patruskus.com es va actualitzar per última vegada el 21 de març de 2019


Un vell testimoni de l’antic municipi independent de Benimaclet. - Passejant València amb ulls curiosos\nCuriositats passejant per València Un vell testimoni de l’antic municipi independent de Benimaclet.\n“Benimaclet, califat independent“. No és estrany sentir aquesta expressió reivindicativa de sentiment de poble al que, actualment, és un barri més de nord de València, però que durant gran part de la seua història, des de la baixa Edat mitjana fins que es va incorporar a la capital l’any 1871, va ser un poble autònom situat enmig de l’horta i a poca distància de les muralles del Cap i casal de l’antic Regne de València.\nBenimaclet, junt a Russafa, Patraix i Campanar, fou un dels quatre quarters en què es va dividir l’horta periurbana de la ciutat de València durante l’època de Carles III.\nEls seus orígens es remunten a l’època islàmica, quan Benimaclet va nàixer com una alqueria andalusina, és a dir, com un llogaret de llauradors envoltat d’un espai d’horta irrigat. Se suposa que això degué de succeir fa aproximadamente mil dos-cents anys.\nNo està clar l’origen del seu topònim. Com tants altres pobles valencians, el prefix “Beni” significa “els fills de” o “els descendents de“. Una possibilitat és que el topònim siga una adaptació al valencià de “Bani Maklata“, que és el nom arabitzat d’una fracció de la tribu berber Nafzawa. I una altra és que siga una adaptació de “Bani Makhlad“. “Makhlad” és un nom àrab de persona, de manera que es podria interpretar que el topònim prové d’un grup de llauradors que eren descendents d’un personatge anomenat Makhlad, que probablement va existir de veritat.\nAquella alqueria islàmica es trobava situada al nord d’una de les grans sèquies que irrigaven l’horta periurbana de València, la de Mestalla, on compartia espai amb altres alqueries.\nLa conquesta cristiana de València l’any 1238 va suposar un trencament radical amb el seu passat andalusi. Els seus pobladors musulmans foren expulsats i les seues cases i horts repartits entre els nous colons cristians. Al Llibre del Repartiment consta la seua donació en règim de senyoriu feudal als germans Gimeno i García Pérez de Pina, cavallers originaris de la ciutat aragonesa d’Osca.\nAquest senyoriu es mantingué durant tota l’epoca baixmedieval i moderna com un “lloc” autònom de la ciutat de València, on l’alta Jurisdicció pertanyia als tribunals de la ciutat, però la baixa romania en mans dels seus amos.\nEl senyoriu fou venut i comprat en diverses ocasions fins a l’any 1409, en què fou adquirit pel Capítol de la Catedral de València. Des de llavors i fins que l’antic règim va desaparèixer quatre segles després, Benimaclet fou propietat del col·lectiu de Cannonges de la Catedral de València. Durant diverses dècades de segle XIX es va constituir en municipi constitucional, a l’igual que la resta de quarters de València, fins que l’any 1871 fou annexat a València en qualitat de pedania, en no poder fer front al deute acumulat. L’any 1972 es va convertir definitivament en districte de la ciutat.\nPlànol de València i àrea periurbana de l’any 1883 (font: Plano de Valencia y sus alrededores, autores Francisco Ponce León, Jesús Tamarit, Pedro Bentabol y Antonio González Samper).\nAquesta fet d’haver esdevingut durant el segle XIX municipi independent constitucional, el podem veure encara reflectit a la façana d’un antic casalot del seu casc històric, ubicat a l’actual carrer Puçol: “PUEBLO DE BENIMACLET. PARTIDO DE VALENCIA. PROVÍNCIA DE VALENCIA” diu un antic taulell viari, datat probablement de mitjans del segle XIX, per recordar-nos el passat d’aquest barri actual de València, alqueria islàmica en els seus origens i municipi independent durant el segle XIX.\nRetolació ceràmica viària a Benimaclet (font: Sancholovesarts).\nArticle anteriorEls testimonis encara vius de velles llambordes i d’antigues trapes del clavegueram de València.\nArticle següentEls altres dracs del Patriarca.\nTotal Visits: 888.466\nTotal Visitors: 458.598


Una desastrosa gestió (Joan Majó)\nUna desastrosa gestió\nNo és estrany que hi hagi gent que pensi que les autoritats del seu país, en comptes compensar els possibles efectes negatius de la globalització, n’han aplicat algunes que encara els han agreujat\nJOAN MAJÓ 12/01/2017 18:40\n651x366 Una desastrosa gestió / FIRMA FO TO Una desastrosa gestió / FIRMA FO TO\nVoldria continuar la reflexió que feia, ara fa un mes, en aquestes mateixes pàgines, sobre les conseqüències dels errors en la gestió de la globalització per part dels governs. En aquell moment, parlava més del cas americà i de la victòria de Trump, però ara vull referir-me sobretot a Europa i centrar-me en la zona euro.\n1. La globalització. El procés accelerat de desaparició de barreres als moviments de persones, de productes, de capitals i d’informació és una tendència imparable fruit, en gran part, del progrés tecnològic i de la consegüent obertura de les societats. Aquest procés ha permès millorar els nivells de benestar de milions i milions de persones arreu. No es podia evitar; no s’havia d’evitar. Però s’havia d’ordenar millor i no deixar-lo en mans dels poders econòmics. Calia també prendre mesures per corregir els possibles inconvenients per als ciutadans dels països desenvolupats. I, paradoxalment, a Europa es van prendre les mesures contràries.\nM’explico, simplificant molt. Es van produir moviments cap a Europa de productes i de persones, i d’Europa cap a fora de capitals productius; el moviment d’informació va ser impressionant i bidireccional. El resultat ha significat l’augment de les importacions de productes de consum i l’increment de les arribades de persones immigrants (agreujada pels que fugen de les guerres). Mentrestant, aquí es produïa una desindustrialització, fruit de la deslocalització d’inversions productives i de la utilització de capitals interns per a operacions especulatives improductives, tant de tipus financer com d’altres actius.\nÉs evident que aquests moviments han produït -i aquesta és la bona notícia- efectes molt beneficiosos en la disminució de la pobresa al món. Han suposat també beneficis importants per als capitals occidentals que han tingut una llibertat que mai havien conegut. Però no és menys cert que han suposat forts problemes de manca de llocs de treball i de disminució de rendes per a una part important de la població europea, uns problemes que durant una època van estar endolcits pel recurs al crèdit.\nUna de les hipocresies que entra en joc és la dels dirigents estatals que participen en l’aprovació de mesures d’austeritat a la UE i després assenyalen la UE com a culpable de les conseqüències\n2. La gestió de la crisi. Quan la bombolla especulativa va explotar i l’excés d’endeutament va condicionar el consum, tant públic com privat, i va posar en perill l’estabilitat financera de la zona euro, es van prendre mesures de sortida de la crisi dirigides, en primer lloc, a resoldre els desequilibris financers privats, i després altres basades en criteris radicals d’austeritat que han afectat sobretot la mateixa part de la població que ja havia rebut l’impacte negatiu dels efectes de la globalització: regressió del mercat laboral, restriccions pressupostàries, congelació d’inversions, retallades de serveis públics (sobretot sanitat i educació). No és estrany, doncs, que hi hagi gent que pensi que les autoritats del seu país, en comptes de preparar mesures per compensar els possibles efectes negatius de la globalització, n’han aplicat algunes que encara els han agreujat.\n3. La UE i la globalització. A partir d’aquí han entrat en joc dues hipocresies. Una és la dels dirigents estatals que participen en l’aprovació de mesures d’austeritat a la UE i després assenyalen la UE com a culpable de les conseqüències. I l’altra és la d’aquells que, sovint des de l’oposició política, assenyalen com a responsables de tot això les persones que arriben de fora. Així es fa bullir l’olla de l’euroescepticisme, de la xenofòbia i del “nosaltres sols, millor”. I el brou encara s’escalfa i s’embruta més per l’absoluta manca de regulació del mercat de la informació digital. No es estrany que algú pensi que s’està posant en perill la democràcia...\nCal invertir en sanitat, educació i altres serveis que permetin garantir a les persones una renda mínima i evitin el sentiment de ser desplaçades per nouvinguts\n4. Els cops de timó. Descriure una gestió adequada seria llarg i no pas fàcil. Demano, però, sis cops de timó urgents: a) ampliar les polítiques actives de creació de llocs de treball i de formació que permetin un creixement de qualitat; b) invertir en sanitat, educació i altres serveis que permetin garantir a les persones una renda mínima i evitin el sentiment de ser desplaçades per nouvinguts; c) establir un procés solidari, però raonable i ordenat, d’arribada de noves persones; d) restringir l’actual llibertat absoluta de moviments de capital i taxar de manera important les plusvàlues especulatives; e) intensificar molt la persecució del frau fiscal per augmentar la recaptació, i f) introduir normes en el funcionament de les plataformes i xarxes digitals per poder evitar l’anonimat i poder exigir responsabilitats en la difusió de la mentida.


novembre 2015 - Escola Bressol Sol Solet\nDins de les activitats portades a terme a la nostra escola per celebrar la Castanyada d’enguany vàrem organitzar un concurs de moniatos decorats. Les mares i pares s’hi han implicat molt fent vertaderes obres d’art, i portant un munt de moniatos de totes formes i colors.\nL’equip de mestres varen tenir la difícil tasca d’escollir els tres millors, i després de molt pensar-ho, ja que el nivell era molt alt, varen escollir aquests tres:\nEl podium amb els moniatos guanyadors\nPrimer premi: En Mic moniato\nSegon premi: l’ovella moniato\nTercer premi: el Minion castanyera\nPerò vàrem rebre molts i molt ben fets. Aquí us deixem un recull de tots els que han participat:\nGRÀCIES A TOTES I TOTS PER PARTICIPAR! I L’ENHORABONA A LES GUANYADORES!


Exhaurides les entrades pel concert de Txarango en 5 hores | Ona Bages\nInici CULTURA Exhaurides les entrades pel concert de Txarango en 5 hores\nExhaurides les entrades pel concert de Txarango en 5 hores\nSant Fruitós de Bages ven 1.200 entrades pel concert Txarango en cinc hores. L’ajuntament va posat-les a la venta divendres al migdia, de forma anticipada i presencial, i es van esgotar al vespre.\nDes del consistori asseguren que posaran a la venda les entrades que resten per assolir l’aformanet del pavelló d’esports municipals, que permet 1.600 persones. S’informarà per la web municipal de com i quan es posaran la resta d’entrades. Anticipen que encara no poden concretar quin dia serà però es preveu que ho facin aquesta setmana.\nEl passat divendres 10 de novembrees van posar a la venda les entrades pel concert de Txarango del proper 26 de gener que s’emmarca dins la Festa Major d’Hivern. Les entrades, en aquesta primera fase de venda, només es podien comprar presencialment en els tres punts habituals de venda d’entrades al municipi.\nConcretament a l’Àrea de Cultura de l’Ajuntament, a la Biblioteca Municipal i al Nexe – Espai de Cultura. El preu de les entrades anticipades és de 10 euros i només es podran adquirir 5 entrades per cada persona que vagi als punts de venda establerts.\nEl regidor de Cultura, Xavier Racero, assegura que ja s’havien plantejat abans portar Txarango a Sant Fruitós però que en aquell moment no va ser possible. Així ho explica:\nDes del consistori també recorden que els menors de 16 anys només podran accedir al concert si van acompanyats pels seus pares o tutors legals, que també hauran de tenir la seva entrada corresponent.\nEl popular grup Txarango, doncs, farà a Sant Fruitós de Bages l’únic concert de la gira “El cor de la Terra” a la comarca del Bages. La banda ja té confirmats un total de 66 concerts a Catalunya i arreu del món que finalitzaran amb un macroconcert a Londres.\nL’Ajuntament de Sant Fruitós de Bages fa tres anys que aposta fermament per artistes de renom per celebrar els concerts de la Festa Major d’Hivern amb un èxit rotund i amb entrades exhaurides. Aquest any ha estat amb el concert de La Pegatina i el 2016 amb Els Catarres.


Nord-est Llibertari: Perill: La sortida d’emergència del TAV a la Devesa ha estat tot un dia oberta\nPerill: La sortida d’emergència del TAV a la Devesa ha estat tot un dia oberta\nAlerta: Uns veïns de Girona van veure la comporta alçada dijous i ahir es van adonar que encara ho estava.\nAhir van avisar la Policia Municipal per evitar incidents en aquesta mena de parany de les infraestructures del tren d’alta velocitat.\nLa sortida d’emergència al costat de l’antic estadi municipal Fèlix Farró, a tocar del vial perimetral.\nLa sortida d’emergències del túnel de la Devesa del TAV a Girona ha estat vint-i-quatre hores oberta i sense cap mena de vigilància. Dijous a la tarda uns veïns de Girona van veure la comporta de la sortida d’emergència alçada. Ahir van adonar-se que encara ho estava, moment en el qual van optar per avisar la Policia Municipal per advertir-los de la situació i evitar riscos.\nAhir mateix, a primera hora de la tarda, hi havia mainada jugant a l’entorn. Les grans dimensions de la comporta metàl·lica de la sortida, i el fet de que estigui al bell mig del parc urbà, permetien veure clarament que estava oberta des de diversos punts de la Devesa.\nLa sortida d’emergències està situada al nord del parc, a tocar de l’antic estadi municipal Fèlix Farró.\nPer sota de la coberta de la sortida d’emergència del TAV a la Devesa hi ha una escala curta que baixa cap a un passadís on hi ha el sistema manual per fer elevar la porta per sortir a l’exterior. A l’altre extrem del passadís hi ha una escala que baixa en espiral fins al túnel. En aquest punt, a la riba dreta del riu Ter, la infraestructura passa a una fondària de 36 metres per sota del nivell del sòl.


Tot validant el càlcul de l’EQD | SI9SAP\n← SISAP col·labora amb el projecte Essencial\nFeedback i tires reactives →\nFa uns quants dies us vam presentar l’Estàndard de Qualitat Diagnòstica (EQD), un nou indicador sintètic que hem començat a calcular aquest any. Però, abans de publicar la informació d’aquest indicador a les diferents aplicacions del SISAP, hem volgut fer una petita validació del seu càlcul.\nPer fer aquesta validació hem comptat amb l’ajuda dels professionals assistencials de 28 EAPs, als quals volem agrair des d’aquí la seva participació. Així, vam carregar a cada professional un llistat amb els pacients que no complien un subindicador de l’EQD. Per tal que la feina de revisió no fos feixuga, només vam carregar un sol subindicador per professional. Alhora, vam demanar que si algú detectava algun error en el llistat ens fes arribar un correu electrònic. El llistat ha estat actiu 3 setmanes i en tot moment els professionals han tingut a la seva disposició les fitxes dels indicadors presents a la WikIndicadors.\nCal destacar que en tot aquest procés no s’ha detectat cap error en el càlcul de l’EQD. Tot i això, hem rebut un total de 21 correus en què ens proposaven millores dels indicadors. Per exemple: afegir el codi d’algun problema de salut, canviar alguna finestra temporal, etc. Finalment, cal posar de manifest que un dels canvis més importants que s’han fet a partir d’aquesta validació és que l’EQD no inclourà pacients institucionalitzats.\nEn resum, creiem que l’experiència de validar amb grups de professionals els càlculs dels indicadors pot aportar un punt extra de qualitat al procés de construcció que fem al SISAP. És per això que des d’aquí tornem a agrair la col·laboració de tots aquells que ens heu ajudat a validar l’EQD. Ara estem acabant de fer els últims ajustos a l’indicador i esperem que ben aviat tothom pugui tenir al seu abast aquesta informació.\nAquesta entrada s'ha publicat en EQD, Inici i etiquetada amb EAP, EQD, feedback, indicadors, validació. Afegiu a les adreces d'interès l'enllaç permanent.\nUna resposta a Tot validant el càlcul de l’EQD


La bugada del president\n16 abril 2021 13:26\nAra que fa un any que el Pacte de Progrés governa, o ho prova, ja podem afirmar que hi ha membres de l'executiu que ignoren que la condició primera per exercir el poder és saber-lo conservar. És imperdonable que la ignorància política sigui, en alguns casos, disforja. El tema de l'aigua, per exemple, s'ha transformat en un joc on el moix del PP juga amb el ratolí dels Verds d'una manera fins i tot cruel. Quan es va començar a sospitar que aquest estiu hi hauria escassesa d'aigua, la consellera corresponent hauria d'haver arraconat les seves conviccions místiques i, sortint davant la ciutadania acollonada, hauria d'haver manifestat que la població podia estar tranquil·la, que Els Verds demostrarien que la seva filosofia era compatible amb el confort de la gent, i que trobarien la manera de ser respectuosos amb la natura i, alhora, eficients en la provisió d'un servei; que Els Verds en el govern no eren sinònim de privacions i resistències numantines. En aquell moment, però, passant olímpicament del votant normal i dirigint-se exclusivament als seguidors del seu biaix ecologista, va assegurar que continuaria oposant-se al procediment d'obtenir més aigua amb les dessaladores. La primera postura era la pròpia de l'astúcia política, la segona, la que va adoptar, era la que posava content el seu guetto dogmàtic, però també era la que aplanava el camí cap a la derrota de n'Antich i de tots els partits del Pacte. Amb aquesta incultura política, Els Verds no havien d'haver acceptat mai la responsabilitat de Medi Ambient. En Matas ho va tenir massa fàcil per rematar la feina: va oferir cic dessaladores més per a l'any tirurany i na Rosselló, sense pensar-ho dues vegades (ni una), va contestar que no. És evident que les dessaladores d'en Matas eren només una jugada demagògica a rendibilitzar just abans de les pròximes eleccions i no podien solucionar el problema d'aquest estiu, però quan arribin les restriccions, la gent només recordarà el «no» que en Matas li va fer dir a na Rosselló. Criatura!. Molts de fets semblants mostren ben a les clares que aquest no és el «govern Antich». Cada partit ha posat qui ha volgut a les àrees que controlava, i el president, com s'ha pogut comprovar en la destitució del conseller Mayol, no hi té veu ni vot. Ni tan sols en les conselleries del PSOE, Francesc Antich no té llibertat de moviments: ha de respectar les quotes (femenina, innsular, etc.) i, per altra banda, en Mateu Morro l'ha privat d'executar una ben necessària remodelació del govern. Alguns consellers, talment com si els hagués tocat el càrrec en un bingo, no tenen cap mèrit especial per ocupar-lo, però no els poden destituir. I el president, com si no s'acabàs de creure que ho és, encara té el posat d'un regidoret d'Algaida. I aquest és el principal problema que ha de resoldre amb urgència, perquè només així podrà tornar a guanyar les eleccions. Amb l'hostilitat del govern de Madrid i la incompetència, inexperiència i afany de protagonisme de molts dels seus consellers, només una campanya populista, centrada en la seva persona i amb un carisma que s'haurà d'inventar, li permetrà tornar a comandar la Comunitat. Ni Calvià ha tornat socialista, ni molt menys Santa Maria s'ha deixondit nacionalista, però Nájera i Morro saben aconseguir vots de la gent sense definició ideològica, que és la majoria. Aquesta empresa, per tant, no és impossible. Però s'ha de començar marcant distàncies amb el PSOE i s'ha d'acabar xuclant el protagonisme de totes les conselleries. I els atacs de banyes d'aquells que sabem, no arribaran al punt de fer esclatar el govern. Tret d'UM, ningú no podria suportar que l'assenyalassin com a responsable del canvi de truita.


Masterclass GIOVANNI PUNZI (clarinet) – Fundació Conservatori Liceu\nMasterclass GIOVANNI PUNZI (clarinet)\nGiovanni Punzi es actualment el clarinetista principal de l’Orquestra Filharmònica de Copenhaguen. Va néixer a Salern l’any 1989 i es va graduar amb un títol d’intèrpret de clarinet l’any 2006. Sota la mà dels mestres Calogero Palermo i Alessandro Carbonare a Roma a l’Accademia di Santa Cecilia va continuar els seus estudis al Conservatori Nacional de Música de París amb Philippe Berrod.\nPunzi va començar la seva activitat orquestral als 20 anys com a clarinetista solista a l’Orquestra “I Pomeriggi musicali” de Milà. Des del 2012 al 2013 Giovanni Punzi ha estat clarinet principal de l’Orchestre Symphonique de Bretagne i ha estat convidat a actuar com a clarinet principal a la Gustav Mahler Jugend Orchestra, la Verbier Festival Orchestra i la Shleswig Holstein Festival Orchestra, tocant sota la direcció d’alguns dels directors musicals més rellevants com C.Abbado, R.Muti. , V. Gergiev, D.Gatti i K.Nagano, entre d’altres.\nRecentment la seva activitat com a solista l’ha portat a tocar com a solista amb la Filharmònica de Copenhaguen, l’Orquestra de Cambra de París, la Filharmònica de Freiburger, l’Orquestra de Cambra de Sèrbia, l’Orquestra del London Royal College of Music, l’Orquestra de l’Òpera de Rouen i l’Orquestra de Cambra de Parma.\nEn els últims cinc anys, Punzi ha estat guardonat en més de 10 dels concursos internacionals més distingits de clarinet, com ara el Concurs Claude Debussy, el Concurs Jacques Lancelot i el Concurs Jeunesses Musicales. A més, ha gravat per a la Radio France, la Radio Vaticano, la Danish Radio, la Radio 3 i la Sky Classica.


Instal.lada la primera sirena de risc químic a l'Alt Pirineu i Aran — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Instal.lada la primera sirena de risc químic a l'Alt Pirineu i Aran\nInstal.lada la primera sirena de risc químic a l'Alt Pirineu i Aran\nLa prova de sirenes de risc químic que s'ha fet a la població aranesa de Les ha finalitzat satisfactòriament. El director dels serveis territorials d'Interior a l'Alt Pirineu i Aran, Àngel Joval, ha explicat que amb aquesta prova s'han complert dos objectius: comprovar el bon funcionament dels diferents sons de la sirena i conscienciar a la població i fer que es familiaritzi amb el so.\nJoval ha dit que s'han fet sessions informatives per fer saber a la població que quan sentin les sirenes s'han de confinar a casa. Joval comenta que ara caldrà fer simulares. La sirena de Les és la primera del Pirineu i s'ha ubicat per l'amoníac que utilitzen a la piscifactoria.\nL'alcalde de Les, Emilio Medan, ha subratllayt que aquesta sirena, que ha suposat una inversió de 55.000 euros per part de Protecció Civil, també es podrà utilitzar en altres casos, com ara accidents de camions carregats de productes químics i similars. Per aquest fet ha demanat la ubicació de sirenes a d'altres poblacions de la Val d'Aran, com Vielha o Bossost.\nÀngel Joval ha assenyalat que aquest dilluns la sirena s'ha activat des del Servei d'Emergències de Catalunya però que en d'altres ocasions es podrà activar des del mateix Ajuntament de Les, on està ubicat l'aparell, o via telemàtica. Joval assegura que l'alcalde o el Bombers de l'Aran també podran activar la sirena via mòbil en cas de ser necessari. Des d'Interior es recorda que són equips molt sofisticats que solament s'ubiquen en poblacions amb empreses amb possibles riscos químics. Pel que fa a l'Alt Pirineu i Aran és la primera i no n'hi ha projectada cap més al no haver-hi indústries d'aquestes característiques.


Arriben noves experiències culturals al Museu del Castell de Peralada :: Tramuntana TV\n> HOME > Arriben noves experiències culturals al Museu del Castell de Peralada\nArriben noves experiències culturals al Museu del Castell de Peralada\nEl Museu del Castell de Peralada torna a presentar diferents experiències culturals a la Biblioteca. Aquest és el programa:\n29 de setembre: Simposi sobre el vidre: el porró i altes temes de vidre històric. Jornada a Saint André.\nA la Zona fronterera de les Alberes, el negoci del vidre té una llarga història i presenta una noticia en directe. El “ Trobades del vidre a Alberes” té la oportunitat de descobrir, conèixer i confrontar territoris, les parts interessades, el vidre de la indústria i les creacions antigues i contemporànies.\n- Presentació a càrrec de Roger Varrié, president de la associació Alberea Verrières.\n- “El Porró Matisse” per Anne Carrère, guia de la conferència.\n- “Els Porrons col·leccions de la Casa Pairal de Perpignan” (pendent de confirmació).\n- “Els Porrons fabricats a Languedoc als s.XVIII i XIX, per Madeleine Bertand, president de la associació Museu del Vidre Sorèze.\n- “Creació de tallers dels fabricants del vidre a Alberes (1350-1650), de Jordi Mach, arqueòleg i Denis Fontaine, arxivista.\n- “Historia regional del vidre: estat del coneixement a Gran Bretanya”, per Ewan le Bris du Rest, historiador.\n30 de setembre: Simposi sobre el vidre: Col·loqui sobre el porró.\nUna forma tan usual de vidre com el porró manca encara d’un estudi exhaustiu. Ha estat habitual des de finals del s.XVII fins a la dècada de 1970, quan ha decaigut notablement fins a l’actual desaparició pràctica.\nPerò encara no coneixem bé els seus orígens, ni hi ha tipologies de consulta senzilla: sabem que ha estat freqüent a Espanya, amb formes diferents, però ignorem que també ho ha estat en una àmplia zona del sud de França, més enllà del Rosselló.\nEl present col·loqui pretén posar les bases del coneixement històric, geogràfic i tipològic, a efectes de preparar una publicació monogràfica.\n11.10h Taula rodona amb:\n- Jaume Barrachina. Conservador director del Museu del Castell de Peralada.\n- Joan de Déu Domènech. Historiador especialista en vida quotidiana.\n- Àngel Mas Mitjà. Col·leccionista.\n- Ignasi Domènech. Historiador i cap de col·leccions dels Museus de Sitges.\n12.30h Visita a la col·lecció de porrons del Museu del Vi del Museu del Castell de Peralada.\nAquesta jornada és gratuïta però s’ha de reservat plaça prèviament. El preu del dinar, que és optatiu, és de 17,90€.\n11 de noviembre: La Restauració del Convent del Carme.\nEra poc el que es sabia fins ara de la importància de la restauració del convent carmelita de Peralada, malgrat la seva rellevància. La monografia publicada per Miquel Golobardes el 1953 es referia fonamentalment a la històri del convent mentre va tenir comunitat, però amb prou feines hi havia dades sobre la restauració (i canvi d’usos) realitzada entre 1880 i 1900.\nLa recent accessibilitat de l’arxiu comtal ha permès a Inés Padrosa la documentació de l’obra d’una manera pràcticament completa, suficient per conèixer els protagonistes principals i la multitud de tallers i artesans inventors.\n10.30h Presentació. Jaume Barrachina\n10.45h Conferència. Joan-Albert Adell: historiador de l’arquitectura i arquitecte restaurador. “Les restauracions d’arquitectura medieval a Catalunya a finals del s.XIX. Una panoràmica”\n11:45h Conferència. Inés Padrosa. “La restauració del Convent del Carme de Peralada”\n12.45h Visita comentada al monument.\nJoan-Albert Adell. Arquitecte restaurador i historiador de l’arquitectura. Es tracta d’un tècnic de referència en els seus àmbits professionals, amb abundant bibliografia, que inclou bona part dels seus estudis d’arquitectura de Catalunya Romànica (27 volums). Restaurador de Sant Pere de Rodes i de Sant Pere de Casserres. Aqüeducte de Tarragona, Castell de Castellet, seu de la Fundació Abertis i Claustre del Convent de Les Avallanes.\nInés Padrosa. Bibliotecària i arxivera del Castell de Peralada. En l’àmbit històric té abundant bibliografia, com el Diccionari bibliogràfic de l’Alt Empordà. Ha realitzat múltiples investigacions referents al Castell de Peralada i els seus propietaris. En els últims anys, duu a terme treballs de documentació a l’Arxiu del Regne de Mallorca, dels quals surten –fonamentalment- les dades referents a la restauració del Convent del Carme de Peralada, publicades poc abans de la present conferència.\nAquesta conferència més la visita tenen un preu de 15€. També hi ha la opció de completar la visita amb un dinar amb un preu de 17,90€.\nMuseu Castell Peralada | Castell Peralada


Acte comiat del President Xavier Gallifa. Gràcies per tot. Gràcies per tant - Gremi Carnissers de Barcelona\nHomenaje Xavier Gallifa, Homenatge Xavier Gallifa\nEl dilluns 16 de maig vam celebrar un acte de comiat al president Xavier Gallifa per agrair-li la seva gran tasca durant més de vint anys al capdavant del Gremi. Vam viure moments molt emotius i van voler estar presents moltes empreses, agremiats i institucions.\nCompartim amb vosaltres el pròleg del llibre de fotos que resumeix aquests més de vint anys viscuts al Gremi. I a continuació podreu veure el vídeo amb tots el comentaris que companys, empreses i institucions li han enviat.\nPròleg: President Xavier Gallifa. Més de 20 anys de dedicació al Gremi\n“Fa molts segles que existeix el Gremi de Carnissers de Barcelona.\nCom sabeu un Gremi es conforma de persones que es dediquen al mateix ofici, persones que dediquen part de la seva vida a treballar en aquella professió que tant els agrada, uns més que d’altres …\nDins d’aquest grup de persones hi ha d’haver líders. Com saps un líder és aquella persona que té qualitats per dirigir, gestionar i prendre decisions. I molt important ha de tenir empatia, saber escoltar, donar suport i si és dels bons… pot arribar a patir pels problemes dels altres. Doncs fa molts anys, més de 20, en aquest Gremi hi va començar a implicar-se el fill d’uns carnissers, la Mercè i el Tomàs.\nTu, en Xavier Gallifa, vas començar a participar en les activitats gremials i aportar idees i propostes. I l’anterior president, el Sr. Fabregat, va veure la llum i, molt intel·ligentment, va valorar que podies ser el seu relleu i va començar a confiar en tu. Vas començar a fer articles d’opinió a la Revista TALL, una revista que en aquell moment era de color gris i amb articles força negatius i poc motivadors. I tu, amb el teu tarannà positiu i encoratjador, vas voler canviar aquella tendència. Tant va agradar aquella nova invasió de pensaments, de propostes i de solucions, que l’any 2006 va ser nomenat vicepresident i al 2010, president del nostre Gremi.\nDurant aquests anys has sabut envoltar-te de persones afins als teus pensaments, has marcat els objectius, les has dirigit i has confiat en elles. Has estat un LÍDER dels bons… dels que saben delegar, escoltar, gestionar, prendre decisions i trobar solucions. I aquell Gremi, que era tan gris com aquella revista, va començar a canviar de colors…\nVas despertar un Gremi que estava adormit, provocant l’interès dels agremiats i agremiades i els vas fer sortir de les seves botigues. Els vas unir en esdeveniments, cursos, viatges, fires, vedelles al carrer… tantes i tantes coses !!!\nI vas aconseguir que el real esperit Gremial tornés a tenir el mateix sentit que tenia segles enrere. I ara prens una de les decisions més difícils de la teva vida, vols deixar la presidència, vols donar pas a altres que continuïn amb la teva passió fent créixer el Gremi.\nI t’entenem i ho respectem i volem agrair-te cada any de dedicació i amb aquest llibre de records, imatges i missatges, volem agrair el temps i l’amor dedicat al Gremi.\nVolem agrair també a la teva família que ens ha permès robar-te el seu temps.


5ª Crònica de Pep Ginestar des de Nepal.\nUna salutació a tots des del llogaret de Kagbeni a Mustang, a 3000 metres d'alçada. Ja fa 17 dies que vaig eixir de Benarés, on em vaig acomiadar dels meus col•legues colombians amb molta pena per la nostra separació.\nEm dirigisc cap al nord a buscar la frontera del Nepal, em costa cinc dies arribar-hi, en aquests dies patisc trams amb molt de trànsit, paisatges agrícoles on predomina el cultiu de blat, la marihuana creix a la vora de la carretera de manera salvatge. És una zona pobre, molt poblada, amb molts temples i alguns rius amb els seus rituals i cremacions humanes.\nEn Gorakhpur, a uns 100 quilòmetres de la frontera descanse un dia, i vaig visitar l'estació de ferrocarril amb l'andana més llarga del món, uns 7 quilòmetres. És una ciutat horrible, molt poblada i amb molta contaminació.\nPer eixir-ne he de matinar molt i així poder evitar el dens trànsit. Prop del Nepal el paisatge canvia i comence a veure boscos. Faig nit al costat indi per a l'endemà fer els tràmits d'entrada i sortida prompte.\nArribe a Lumbini, ja al Nepal, lloc on se suposa va néixer Buda. Allí visite els seus temples de les donacions de països Budites, tots preciosos, però el de Cambodja em va impressionar molt. També vaig visitar les restes del palau on va néixer Buda.\nAra em dirigisc cap a Pokhara. Els primers 50 quilòmetres plans sense trànsit i molt bonic. Després la carretera comença a pujar, i els primers 10 quilòmetres d’aquesta carretera estan destrossats pels despreniments i amb molta pols. Tres dies pujant a poc a poc, sense molt de trànsit i una temperatura agradable. De tant en tant veig els grans cims a l'horitzó, però molt lluny.\nA Phokara descanse, prepare a consciència la bicicleta, compre alguns queviures i trac els permisos per endinsar-me a l’Himàlaia, cap a l'antic regne de Mustang.\nA Pokhara conec a Pedro Alonso, cicle-viatger que està descansant uns dies del seu llarg viatge.\nNomés sortir de Pokhara la carretera en obres m’alenteix la marxa. Puge a 1700 metres d’alçada per després baixar als 400 metres. La ruta comença a donar la seua veritable cara, molt poc asfalt i molta pols.\nA Kusma veig un pont penjant immens, d'uns 500 metres de llargària.\nA Beni he de donar una volta a peu per evitar un despreniment, creue 2 ponts penjants. Faig nit a Tatopani i no puc gaudir de les seves aigües calentes perquè quan vaig és l'hora de les dones... Aquesta nit es deslliga una gran tempesta, molts llamps, pluja i vent, a 2000 metres d’alçada és neu, però per sort jo estic a 1190 metres d’alçada. La tempesta destrossa la línia elèctrica i telefònica, deixant sense subministrament tota la zona, és a dir cinc dies fins ara que tampoc hi ha.\nAra la ruta es posa seria de veritat, desnivells fortíssims del 15 al 20 per cent i amb una mica més d'aigua i fang fa que haja de arrossegar la bicicleta, tan sols puc fer 16 quilòmetres en cinc hores.\nComençe a veure els grans cims molt de prop. Estic a la zona dels Annapurnes. Faig nit a un poblet, Ghasa, on fa fred a la nit.\nContinuE pujant l’endemà, i faig 30 quilòmetres. Trobe un lloc magnífic on menjar i dormir a Marpha, a 2670 metres d'alçada. Molt a prop es veu el Dhaulagiri i altres cims enormes. Hi ha molta neu recent de la tempesta anterior.\nArribe a Jomsom, el poble més gran de la regió però no m'agrada i continue 10 quilòmetres més fins Kagbeni, on em trobe escrivint a 3000 metres d'alçada.\nPassaré dues nits aquí i començaré el descens cap a Pokhara. Les nits són bastant fredes. Aquesta última fora dels habitatges hi havia 7 graus sota zero.\nLa meua previsió era arribar en tres dies i he trigat cinc, ja que la ruta és difícil.\nA partir d'aquí no puc endinsar-me més cap a Mustang, on necessite un permís especial i pagar 500 dòlars i un guia per continuar. Aquí tot just hi ha turistes, hi ha un preciós temple i una escola Budista de 4 segles d'antiguitat, envoltats de muntanyes de més de 7000 metres d’alçada, com el Nilgiri amb els seus tres cims, el més alt de 6940 metres.\nLa salut perfecta, la motivació al màxim, us explicaré més coses prompte.\nPep. Lost in The World. Les fotos són dels Annapurnes, Dhaulagiri, i altres cims com el Machhapuchhre.


2015 – Pàgina 13 – La Vall del Ges i el Bisaura\nGOIGS en alabança de Ntra. Sra. de Bellmunt, sense data d’edició\nEl Racó del Col·leccionisme, Els GoigsBy Antoni Prat i Puig Maig 4, 2015 Leave a comment\nReferent als goigs de la Mare de Déu de Bellmunt es molt interessant el que explica l’arxiver i historiador Agustí Dalmau i Font el seu seu llibre “L’essència de Sant Pere de Torelló”. Diu així: “Del santuari de Bellmunt coneixem una única versió que només ha sofert, al llarg de les moltes edicions que ha…\nGOIGS a lloança de la Mare de Déu de Bellmunt, any 1977\nCAMINADES: Puigsacalm, per Sant Privat d’en Bas, salt de Sallent, Puigsacalm, Sta. Magdalena del Mont, i les Olletes\nCaminadesBy Antoni Prat i Puig Abril 28, 2015 4 Comments\nruta Caminada circular amb sortida des de Sant Privat d’en Bas i que passa pel salt d’aigua de Sallent enfilant-se fins al Puigsacalm. De baixada, passarem pel pla de Santa Magdalena del Mont i per la cova de la Mare de Déu de les Olletes, fins tornar a Sant Privat. Es tracta d’una de les millors i…\nFOTOGRAFIES ANTIGUES: Santuari de Bellmunt, el santuari al fons fotogràfic del Centre Excursionista de Catalunya\nEl Racó de Bellmunt, Fotografies antiguesBy Antoni Prat i Puig Abril 22, 2015 Leave a comment\nmostra i recull de imatges antigues del Santuari de Bellmunt que podem trobar dins el fons fotogràfic del Centre Excursionista de Catalunya. Fons Cèsar August Torras, del Centre Excursionista de Catalunya. Fotografia feta entre 1890 i 1936 Fons Cèsar August Torras, del Centre Excursionista de Catalunya. Fotografia feta entre 1890 i 1936 Fons Cèsar August…\nRELATS I CURIOSITATS: Sant Pere de Torelló, la venda a l’any 1444 d’una esclava anomenada Catarina\nRelats i CuriositatsBy Antoni Prat i Puig Abril 20, 2015 Leave a comment\nNo es tracta de cap llegenda. És un fet històric i real tal com detalla l’historiador Agustí Dalmau i Font en el seu interesant llibre: L’Essència de Sant Pere de Torelló. Relats i fets de la seva història, (pàg. 206), editat l’any 1994. Així ho explica: “A l’Arxiu Parroquial de Sant Pere de Torelló hi…\nINDRETS I RACONS: la escultura de marbre de la casa de pagès dels Ferrers, a Santa Maria de Besora\nIndrets i RaconsBy Antoni Prat i Puig Abril 12, 2015 Leave a comment\nA la magnífica casa de pagès dels Ferrers, a Santa María de Besora, en un racó diferenciat i rodejat de pins, hi podem trobar una especial escultura de marbre, per a una història especial. És tracte d’una escultura que, no fa gaires anys, el propietari de la casa dels Ferrers va erigir en memòria de…\nUncategorizedBy Antoni Prat i Puig Abril 11, 2015 Leave a comment\nForat Micó SORTIDA DE PRIMAVERA, oberta a tothom -places limitades-. Data: dissabte 11 d’abril de 2015 Organitza: Consorci de la Vall del Ges, Orís i Bisaura Col·labora: l’ADET (Associació d’Estudis Torellonencs) Hora i lloc de sortida: a les 8:30h de l’aparcament de la plaça del Mercat Municipal, a Torelló. Es recomana ser-hi a les 8:15h. Es…\nINDRETS I RACONS: el llapis de la Font Santa, a Sant Pere de Torelló\nIndrets i RaconsBy Antoni Prat i Puig Abril 9, 2015 Leave a comment\nFons Agrupació Fotogràfica de Sant Pere de Torelló Popularment conegut com “el llapis de la Font Santa”. Tal com el seu nom indica tenia la forma d’un llapis gegant -entre 2,50 i 3 metres d’alt?- que pujant cap a Sant Pere de Torelló es trobava a peu de carretera, a la banda dreta. Just entre…\nINDRETS I RACONS: el pont de Targarona, a Sant Pere de Torelló\nEs tracta d’un pont que permet franquejar el riu Ges. Obra feta el segle XVII i servia per la gent de la Vola i les masies de Sant Pere de Torelló per a portar el bestiar a les fires que es feien a Manlleu. Per tant, formava part d’un camí transhumà. La seva estructura està…\nINDRETS I RACONS: antic pont de Ferro del ferrocarril, a Torelló\nFont: Ajuntament de Torelló Tal com queda recollit en el treball realitzat per l’Ajuntament de Torelló dins el “Catàleg del Patrimoni Històric, Arquitectònic i Paisatgístic de Torelló”, al final del carrer Balmes a l’extrem nord de Torelló i per sobre la carretera que va de Torelló cap a Sant Vicenç i Sant Pere de Torelló…


Javier Mariscal recupera 'Los Garriris', una visió psicodèlica de Disney\nEls protagonistes del còmic són tres ratolins que viuen sense preocupacions ni angoixes. Reivindiquen l'hedonisme com a forma de vida\nEFE Madrid 26/06/2011 13:36\n260x366 Los Garriris Los Garriris\nAls anys 70, el creador de Cobi, Javier Mariscal, dibuixava historietes per a publicacions com el Rrollo Emmascarado o El Víbora. En aquestes irreverents publicacions van néixer Los Garriris. Ara les seves aventures tornaran a veure a la llum gràcies a l'editorial Sins Entido.\nLos Garriris són en Fermín, en Piquer i en Julián, tres ratolins que viuen sense preocupacions ni angoixes. Reivindiquen l'hedonisme com a forma de vida i el seu únic objectiu és gaudir del sol a la platja o ballar fins les tantes de la matinada a la discoteca de moda: "Són la meva versió psicodèlica de les creacions de Disney", afirma Mariscal.\nSegons el dibuixant, va escollir Garriris com a títol perquè hi ha un defecte de la parla que el turmenta des de la infància: "Quan era petit no sabia pronunciar 'gr', era incapaç de connectar els dos sons. En comptes de 'gr' deia "garriri, garriri".


La deixalleria municipal de Begur reobre per a tots els usuaris a partir de dimecres\nBegur.- Aquest dimecres 6 de maig la deixalleria municipal de Begur reobrirà de nou les seves portes perquè en puguin fer ús tots els usuaris domèstics.\nL’equipament havia limitat i restringit la seva activitat des del passat mes de març degut a la crisi sanitària de la Covid-19; i aquest mes de maig, en el marc de la fase inicial del procés de desconfinament, tornarà a prestar servei als veïns i veïnes.\nL’horari d’obertura de la deixalleria municipal serà de dilluns a dissabte, de 08.30 a 13 hores, i de dimecres a divendres, de 14.30 a 18 hores; i en podran fer ús tots els usuaris domèstics i els usuaris procedents d’activitats econòmiques, si bé aquests darrers ja hi podien accedir des del passat 17 d’abril.\nEs demana a la població seguir les mesures de seguretat i no saturar el servei en els primers dies de funcionament.\nMantenir una distància de seguretat mínima de dos metres respecte l’encarregat de la deixalleria i la resta d’usuaris.\nUtilitzar mascareta de protecció.\nNo compartir objectes amb el personal de la deixalleria. L’usuari haurà de dipositar els residus al lloc indicat per l’encarregat i per mitjans propis.\nLa recollida de restes vegetals i voluminosos –així com comunicar incidències o compartir informació de voluminosos– es pot fer a través de l’aplicació mòbil Civiwaste. Tots els usuaris que fan ús de l’app poden tenir el control del servei de recollida de residus porta a porta que es duu a terme en el seu domicili: comunicant incidències amb els cubells de recollida, consultant el calendari de recollida, informant en cas que no s’hagi produït la recollida, o activant o desactivant el servei de recollida porta a porta si durant uns dies l’habitatge es trobarà desocupat.\nArxivat com a: Baix Empordà, Serveis, Societat Etiquetat com a: Ajuntament de Begur, begur, deixalleria, desconfinament, residus, servei de recollida d'escombraries, serveis, societat


La ciutat i el territori com a laboratori | Adonay Bermudez - ETAC\nTots som turistes i els artistes no ho són menys. Ells viatgen i es deixen impressionar pel territori que visiten, reclamant estímuls i buscant el marxandatge per emportar-se a casa una vegada la (con)vivència ha acabat. Davant del turista comú que anhela l’imant per col·locar-lo a la nevera o la postal del típic monument, l’artista procura concebre el seu propi marxandatge —que no és sinó l’obra d’art en si, forjada durant la seva estada— vist des del prisma de l’objecte (posant-lo en cursiva).\nL’objecte és la representació d’un espai, allò que el defineix; però, alhora, és la justificació d’haver viatjat (i experimentat) un nou territori. I al final, l’obra d’art acaba concentrant la idiosincràsia del lloc.\nJa Estrella de Diego afirmava: “Està clar que els viatges programats estan íntimament lligats a la mateixa estructura de poder de la societat dominant: el sistema ens diu com hem de viatjar, què hem de sentir i quina cara hem de posar mentre ho estem sentint” (Rincones de postales, Ed. Cátedra). Però l’artista escapa d’aquesta equació; ell és el que s’autodicta com viatjar, què ha de sentir i quina cara ha de posar. L’artista té el poder de compondre una visió diferent o de reafirmar l’establerta; és capaç d’apropiar-se del territori, d’aportar un canvi o de registrar o documentar una sèrie de fets generats a l’espai. “La llibertat pot anar fins on arribi la intuïció de l’artista”, va dir Kandinsky (De lo espiritual en el arte. Ed. Paidós). Tot i que parteix amb els mateixos estímuls preestablerts abans d’emprendre el viatge i té com a objectiu la creació de l’objecte (una altra vegada, posem-ho en cursiva), no se’l pot qualificar com un turista més; ell té llibertat, ell té intuïció. I el nou territori per explorar es converteix en el laboratori on trobar la intuïció.\nJa sigui de manera conscient o inconscient, l’artista que emprèn un viatge per gaudir d’una residència artística guarda un vincle molt estret amb la figura del turista. Ambdós comparteixen la necessitat d’apropiar-se del territori i de buscar vincles que permetin justificar (des del punt de vista personal o social) que han experimentat una sèrie de vivències fora del seu entorn habitual. Llavors és quan apareix el concepte d’objecte o marxandatge.\nterritori, turisme, residència, objecte, marxandatge, laboratori, art, intuïció.


Nike Pro HyperCool Tech Pack Samarreta de tirants - Dona. Nike.com ES\nLa samarreta de tirants Nike Pro HyperCool Tech Pack capil·laritza la suor amb un estil curt ideal per combinar amb altres peces de roba. L'ajust entallat i l'esquena creuada ampla permeten la llibertat de moviment durant l'entrenament, i l'obertura a l'esquena ofereix transpirabilitat amb estil.\nColor mostrat: Taronja team/Taronja total/Negre\nDISSENY CURT, MODERN I AMB LLIBERTAT DE MOVIMENT.\nLa samarreta de tirants Nike Pro HyperCool Tech Pack capil·laritza la suor amb un estil curt ideal per combinar amb altres peces de roba. L'ajust entallat i l'esquena creuada ampla permeten la llibertat de moviment durant l'entrenament, i l'obertura a l'esquena ofereix transpirabilitat amb estil.\nDisseny obert a l'esquena que millora la transpirabilitat.\nDissenyada per als moviments d'alta intensitat tant en exteriors com dins del gimnàs o la sala de fitnes.\nEsquena creuada ampla que augmenta la protecció i afavoreix la llibertat de moviment.\nDisseny curt ideal per combinar amb altres peces de roba.\nTeixit: 81 % polièster, 19 % elastà.


El finançament just per bandera - El Periódico Mediterráneo\nEl finançament just per bandera\nEl 20 de novembre la societat civil valenciana va clamar als carrers d’arreu del territori per la millora del nostre finançament, en defensa d’un sistema més just, que deixe enrere dècades d’injustícia fiscal i ens situem en igualtat amb altres territoris. Compromís abanderem la demanda i hem impulsat una campanya de recollida de signatures per tal d’exigir igualtat i respecte, ja que som els únics que paguem a territoris més rics que nosaltres. Aquests diners que haurien de destinar-se a sanitat, educació, serveis socials o ocupació, diners que no tenim per culpa d’un sistema de finançament caducat des de 2014 que els diferents governs de l’Estat no han volgut reformar.\nEl diputat al Congrés Joan Baldoví ha condicionat el nostre vot a favor del Pressupostos Generals de l’Estat a iniciar la necessària reforma del sistema de finançament i que s’invertisquen 26 milions d’euros en infraestructures i projectes agraris i culturals per al País Valencià.\nEntre les esmenes presentades per Compromís al Congrés i al Senat hi ha dues per a Almassora: que s’incloguen les partides per a la regeneració de la nostra costa i per a la construcció de la caserna de la guàrdia civil. Compromís per Almassora hem aconseguit la unanimitat de tots els grups polítics de exigir a les Corts Generals que voten a favor de les dos esmenes, vinguen del partit que vinguen. Vorem si el PP i el PSOE deixen de fer A o B segons qui governe a Madrid i comencen a treballar per aquelles i aquells que els voten: les valencianes i els valencians.\nEl president de la Generalitat, en el marc de les marxes pel finançament just, va fer unes declaracions ben poc encertades. Puig va arribar a afirmar que la solució no només depén del govern de Sánchez sinó també de l’oposició i de la societat civil. Molt honorable president, la societat valenciana ja està farta de pagar més del que correspon any rere any. Ja està farta de no tindre uns trens de rodalia dignes ni la mateixa capacitat de finançar els serveis públics que altres territoris. D’haver de pagar íntegrament les ajudes per a la Dependència. Li recordem que sí, que en les mans del govern que encapçalen els socialistes, està la solució. I mentre es decideixen a aplicar-la, Compromís continuarà abanderant la lluita per un finançament igualitari i equilibrat, un finançament just.


Cristòfol Soler: 'Què hi faig en un estat que em considera territori conquerit?' - VilaWeb\nDimarts 21.04.2015 06:00\nCristòfol Soler: 'Què hi faig en un estat que em considera territori conquerit?'\nEntrevista a l'ex-president de les Illes Balears pel PP i nou president de l'Assemblea Sobiranista de Mallorca (ASM)\nCristòfol Soler (1956) és el nou president de l'Assemblea Sobiranista de Mallorca (ASM), la plataforma homòloga de l'ANC a les Illes Balears. Soler, que hi substitueix Maria Antònia Oliver, va ser el president de les Illes Balears pel Partit Popular (PP) entre els anys 1995 i 1996. Però es va distanciar del partit i va acabar deixant-lo. Ara no milita enlloc, és obertament independentista i ha decidit de contribuir a impulsar la societat civil. VilaWeb l'entrevista per parlar-hi dels objectius immediats de l'assemblea.\n—Vós, que fa anys que éreu del PP, us heu fet independentista ara, o us ve d'enrere?\n—És una evolució. N'hi ha que neixen independentistes, i n'hi ha que hi arribam a base de veure la situació. El fet d'haver estat en partits estatals ha fet que pugui conèixer molt bé el funcionament de l'estat espanyol, o Espanya. Si pensàvem que Espanya podia ser plurinacional, sentències com les de l'Estatut de Catalunya són la voladura d'aquesta possible entesa. Als cercles de poder de Madrid tenen la consideració dels territoris de l'antiga confederació catalano-aragonesa com a territori de dret de conquesta. Encara avui dia, i més gent que no puguem pensar. Si hi ajuntes l'espoliació fiscal, acabes dient: què hi faig jo dins un estat on només em consideren territori conquerit. Què hi faig aquí, si van contra la meva llengua?\n—L'Assemblea Sobiranista de Mallorca seria com l'ANC?\n—És equivalent a l'ANC, sí. Aquí el sentir majoritari era convertir-nos en una territorial de l'ANC. Però l'ANC va optar per circumscriure el seu àmbit d'actuació dins el Principat i prou. Hi ha gent que està molt queixosa amb aquesta qüestió. No va ser possible, i la idea es va reconvertir en l'assemblea sobiranista actual. Hi ha una expressió que diu 'cada terra fa sa guerra'. Jo la posició de l'ANC la comprenc. Sóc possibilista i entenc que la situació del Principat no és la mateixa que aquí. Nosaltres encara hem de fer passes al nostre ritme. Però el fet important és que es van fent.\n—Però les relacions amb l'ANC són bones?\n—Pens que les relacions seran bones. I tant. Nosaltres hem de mantenir relacions amb l'ANC i la Plataforma Valenciana per l'autodeterminació. Ens trobarem el 25 d'abril a València. Hi veuré en Jaume Marfany (ANC). Hem de respectar que cada territori té el seu ritme, però les idees i els objectius sí que són coincidents.\n—Quin és el full de ruta de l'ASM?\n—Les eleccions són el 24 de maig. Doncs el 25 tindrem com a interlocutors als partits de país: Més, PI i Esquerra Republicana. Els altres són partits estatals i no hi confiem perquè en la qüestió de la sobirania ja han dit la seva. Són partits espanyols i actuaran en clau estatal. I això vol dir actuar en contra nostre. Els altres partits que et dic poden ser determinats en la formació d'un nou govern. I per això demanam que ningú se'n vagi de vacances polítiques sense haver resolt quatre punts: recuperar el requisit del català a la funció pública. Recuperar el text de normalització lingüística. Revocació completa del TIL. I la recepció de Canal 33 i 3/24. Aquestes qüestions s'han de deixar resoltes. De moment la resposta dels partits ha estat bona. I després la nostra assemblea ha de continuar fent estructura territorial i sectorial.\n—L'independentisme a Mallorca ha de sortit del PP, com el vostre cas?\n—El PP havia tengut un planter de vots regionalistes i obtenia majories absolutes. Però en aquest noment el PP és segrestat per un grup espanyolista. De regionalistes dins el PP no en queden. Queden espanyolistes. I l'electorat ho veu. Ara, la tasca partidista no correspon a l'Assemblea Sobiranista, sinó als partits. Nosaltres som l'equivalent a l'ANC i no fem partidisme. Ara, si m'ho preguntes tan directament et responc a la teva pregunta: jo ho veuria així, sí. Però això és jo. I a la banda esquerra també falta fer feina, que és ple de jacobins.\n—Hipòtesi: Catalunya arriba primer a la independència, vosaltres segons i el País Valencià en tercer lloc.\n—Ha ha! Si Catalunya accelera això serà un catalitzador per al nostre procés. Pens que si Catalunya se'n va Espanya deixa de tenir sentit per a molta gent. Molta gent. Ara, això fa mal de dir quan passarà. No sé posar-hi data. Dit això, nosaltres tenim un avantatge respecte a vosaltres: no depenem de l'economia espanyola. Som la comunitat autònoma amb menys interrelació amb la resta de l'estat. Depenem més de l'economia britànica o alemanya que no de l'espanyola. La internacionalització la tenim feta, ja. I una cosa sí que et puc dir: hi ha una conscienciació cada vegada més gran. Sí que hi és. La petita i mitjana empresa, fins i tot hotelers, tenen una posició que no és gens contrària a aquests principis.\n—Heu vist canvi entre la classe mitjana, doncs?\n—Al Principat el govern Rajoy i Aznar han fet molta feina per l'independentisme. Aquí la fa el govern Bauzá. Per exemple, que Bauzá sigui només el govern dels grans hotelers fa que la resta d'empresaris n'hagin pres bona nota. I que només s'hagin protegir les gran superfícies en detriment del petit comerç ha fet que el botiguer hagi pres consciència de país. Es noten canvis, sí, que el govern Bauzá ha accelerat.\n—Dieu que us han escollit president de l'ASM perquè vau fer una conferència sobre història que els va convèncer. Què hi explicàveu?\n—Jo he format part de la Comissió del Tricentenari (1715-2015). Ens hem trobat que a Catalunya no van voler allargar la commemoració fins el 2015 (Ciutat de Palma cau l'11 de Juliol de 1715) i aquí no hem tengut el suport del Consell ni de ningú. Sols ho hem fet. I ho dic com un retret. Dit això, en aquesta conferència vaig comparar els dos sistemes. Com saps més bé que jo, tant el Principat com al regne de Mallorca com al regne de València teníem institucions històriques ja pre-democràtiques. S'elegien els jurats dels municipis (regidors), hi havia criteris de representació i el poble menut tenia participació. A Mallorca encara més perquè no teníem gran noblesa. En el sistema borbònic, en canvi, els regidors els triava el rei, l'administració era militar, etcètera. L'espoliació fiscal comença allà: els doblers dels imposts passen d'1 a 5,2. Per cada lliure que es pagava d'imposts, amb l'arribada dels borbònics es va passar a 5,2 lliures. Imagina't l'espoliació fiscal que ja van rebre els nostres avantpassats. I encara dura. I això que a vegades no hi donem compte a Espanya sí que ho tenen molt en compte. Als cercles de poder, molt en compte. Es té el sentiment que nosaltres som espanyols per dret de conquesta. Som això que anomenaven al segle XIX l'Espanya assimilada. I aquests enfocaments són els que encara es mantenen a Madrid quan parlen del Principat, del País Valencià o les Illes. Això vaig dir.\nCristòfol Soler, ex-president balear pel PP i ara president de l'Assemblea Sobiranista de Mallorca.


Una alumna de l'UJI aconsegueix el segon premi en la competició europea REHVA Student Competition 2019 Laura Nebot Andrés ha representat Espanya amb el seu treball de fi de Màster en Enginyeria Industrial\nL'alumna del Màster en Enginyeria Industrial de la Universitat Jaume I de Castelló Laura Nebot Andrés ha representat Espanya en la competició europea REHVA Student Competition 2019, celebrada a Bucarest. Nebot ha aconseguit el segon premi amb el seu treball «Análisis y comparativa de sistemas de subenfriamiento en sistemas de refrigeración de CO2 en climas cálidos».\nEl seu projecte, tutoritzat per Rodrigo Llopis Doménech, presenta un estudi teòric i experimental que té l'objectiu d'aconseguir millorar el comportament de les plantes convencionals de refrigeració amb CO2.\nLa Federation of European Heating, Ventilation and Air Conditioning (REHVA), premia cada any l'estudiantat de grau o màster que presente la seua tesi sobre algun tema relacionat amb l'organització. El guanyador d'aquesta edició ha sigut el representant d'Alemanya, Jannis Mueller, amb el seu treball “Development of an adaptive aerofil contour for use as a fan blade”.\nNebot valora positivament l'evolució de la seua participació en el projecte que es va iniciar l'any passat, quan va obtenir el primer premi «ATECYR HVACR 2018», atorgat per l'Associació Espanyola de Climatització i Refrigeració. Aquest nomenament es va convertir en el passaport per a poder acudir a l'edició d'aquest any de la REHVA Student Competition 2019.


Més de 500 persones s'inscriuen al Fòrum Connecta Labora - Noticias CAMP DE TURIA\nMés de 500 persones s’inscriuen al Fòrum Connecta Labora\nLa Mancomunitat Camp de Túria ha organitzat al costat de Labora el Fòrum Connecta a Riba-roja de Túria, el qual ha tingut lloc aquest passat divendres. Aquest va ser un dia dedicat a la cerca activa d’ocupació. 16 empreses van oferir més de 40 ofertes d’ocupació per a cobrir diversos perfils dins i fora de la comarca. Una Taula Redona i xarrades informatives sobre certificats de professionalitat i serveis de Labora, entre altres assumptes, han compost una jornada que ha pogut seguir-se de manera online també.\nEl Castell de Riba-roja de Túria, el Molí i l’edifici de l’AEDL van acollir simulacions d’entrevistes, tallers i entrevistes in situ on les persones desocupades van ser les protagonistes. Més de 500 persones s’han inscrit en la primera trobada d’ocupació comarcal. Una cita que es va veure ajornada per la Covid-19 i que es va traslladar a aquest divendres 20 de novembre.\nLa inauguració ha comptat amb la participació de la Directora General d’Ocupació i Formació de Labora, Rocío Briones; la presidenta de la Mancomunitat Camp de Túria, Lola Celda i l’alcalde de Riba-roja de Túria, Robert Raga. A més alcaldes i regidors i regidores de diversos municipis de Camp de Túria han acudit a la cita. El regidor de Foment econòmic i Àrees Industrials de *Riba-roja, José Ángel Hernández, ha valorat “molt positivament jornades com aquestes”.\nLa presidenta de la Mancomunitat, Lola Celda, ha explicat que “volem un Camp de Túria amb present i amb futur. Creiem a la nostra comarca perquè hem crescut en ella i perquè sabem que tenim molt a oferir”. “Quants més recursos tinguem a la nostra disposició i puguem traslladar-los a la ciutadania, millors seran les seues expectatives”, ha afegit Cel·la.


Colegios en Castelló de la Plana\nColegios en Castelló de la Plana Castellón > Comunidad Valenciana > España\nVas a poder localizar información sobre todos y cada uno de los colegios de Castelló de la Plana , los servicios que ofrecen, su oferta educativa, principios educativos, instalaciones y sus datos de contacto como dirección y teléfono.\nEl grupo de profesionales, en sus respectivas áreas, que lideran los colegios en Castelló de la Plana lo hacen con ilusión, entusiasmo y solvencia, eso se aprecia y eso se transmite a los pequeños.\nLos colegios de Castelló de la Plana pretenden educar a todo tipo de pupilos con una pedagogía activa que fortalezca el desarrollo integral de la persona, mediante una atención personalizada tanto en valores personales como académicos.\nLos colegios en Castelló de la Plana ofrecen actividades extraescolares como un complemento a la escolarización de vuestros/as hijos/as para de este modo contribuir a su desarrollo como personas y desarrollar sus capacidades y competencias físicas, intelectuales, artísticas y de habilidades sociales.\nLa educación en Castelló de la Plana es el pasaporte hacía un futuro digno y el camino a encontrar contestaciones, ayuda a la persona a ser lo que es capaz de ser.\nColegio en Castelló de la Plana listados por categorias\nTop Colegios en Castelló de la Plana\nEcha un vistazo a los comentarios que han dejado nuestros usuarios acerca de este colegio (Castelló de la Plana).\nEn la sección de valoraciones puedes ver las valoraciones que los usuarios han hecho de este centro de enseñanza (Castelló de la Plana).\n>> Ver todos los centros educativos en Castelló de la Plana\n163 Colegios cerca de Castelló de la Plana


La Comunitat de Madrid pretén permetre fumar en els bars de les empreses | Consumer\nLa Comunitat de Madrid pretén permetre fumar en els bars de les empreses\nHa elaborat un decret que suavitza alguns aspectes de la llei antitabac\nEl Govern de la Comunitat de Madrid pretén suavitzar alguns aspectes de la llei antitabac que va entrar en vigor l’1 de gener. L’Executiu d’Esperanza Aguirre ha elaborat un decret que reglamentaria aquesta llei i que no s’aprovaria fins a dins d’una o dues setmanes. Aquest document, que encara pot sofrir modificacions, preveu permetre el tabac en els bars de les empreses o en les balconades dels centres de treball, entre altres espais. També relaxa les obligacions dels hosteleros que hagin d’habilitar sales per a fumadors (amb uns paravents bastaria per separar les zones de fumadors). Una altra de les intencions de Madrid és permetre que es pugui fumar en celebracions com a noces i comunions.\nLa reacció del Ministeri de Sanitat no s’ha fet esperar i la titular d’aquest departament, Elena Salgado, acusava ahir al Govern regional d’actuar “en contra de la salut dels madrilenys”. La ministra considera “greu” que l’Executiu autonòmic tramiti un decret que regularia aspectes de la llei antitabac i que arribaria, en part, a reduir el seu impacte.\nPer la seva banda, el conseller madrileny de Sanitat, Manuel Lamela, va demanar a Salgado que rectifiqués les seves declaracions i va apuntar que s’enganya qui pensi “que per prohibir es fumarà menys”. Lamela va prometre que el seu Govern serà “absolutament escrupolós i rigorós amb la legalitat vigent, anteposant el dret i la protecció del no fumador i fent-ho compatible amb el dret del fumador”.\nD’altra banda, l’Executiu de la Comunitat de Madrid podria ser el segon, després de Navarra, que reguli el finançament dels fàrmacs de deshabituació. Malgrat que no ha estudiat el seu cost, negocia amb associacions empresarials (com la Confederació Empresarial de Madrid) un pla que permetria que el cost dels medicaments per deixar de fumar es repartís entre treballador, empresari i Administració.\nfumar-ca ley-ca tabac


Andino’s, Cantó de Co i Mas de Roda, els millors valorats a votació popular en la X Ruta de la Tapa – BÉTERA – toda la información del Bétera, Valencia\nAndino’s, Cantó de Co i…\nEl dijous, 25 de novembre, va tindre lloc la quarta i última jornada de la X Ruta de la Tapa de Bétera. L’Associació de Comerciants de Bétera (ACB) va ser l’encarregada d’organitzar aquesta nova edició el mes de novembre, amb la finalitat de reactivar el sector hostaler, després de tot el que ha patit a causa de la pandèmia.\nLa celebració d’aquest esdeveniment arrancava el dijous 4 de novembre, i es va dur a terme cada dijous d’aquest mes.\nEn aquesta edició van participar finalment els següents establiments:\nAquest passat divendres, 03 de desembre, es va dur a terme “in streaming” el recompte dels vots atorgats pels assistents a la ruta de la tapa als restaurants participants i, seguidament, el sorteig dels sopars als restaurants guanyador. Els hostalers premiats amb el 1r, 2n i 3er premi per les votacions populars, obtindran una menció honorífica i trofeu commemoratiu.\nEls premis atorgats a votació popular són:\n– 1er premi: Andino’s per “bocado prohibido”.\n– 2n premi i 3er premi: empat amb el mateix número de vots per al Cantó de Co i el seu “fartón relleno de foie y jamón crujiente” i per a Mas de Roda i la seua “Tosta de morcilla de Burgos con cebolla caramelizada y patatas paja”.\nCal recordar que, els assistents a la Ruta de la tapa, van tindre l’oportunitat de degustar tres tapes cada setmana de la ruta en els diferents establiments participants (1 tapa fixa cada setmana, la qual s’emportarà a concurs, i 2 tapes diferents cada setmana). A més, van poder participar en el sorteig d’un sopar/menjat per a dues persones en el local de la tapa guanyadora, a càrrec de l’ACB, omplint correctament les seues dades als díptics entregats.\nEn aquest sentit, els clients que van participar en la promoció i obtingueren 4 segells diferents dels establiments participants podien optar a un dels 3 premis consistents en 3 sopars en el local premiat amb el 1°, 2° i 3er premi de la X Ruta de la Tapa.\nD’altra banda hi ha hagut un premi especial ACB per a la millor tapa, atorgat per un jurat professional. El jurat professional ha estat format per 3 membres i han valorat la tapa fixa seleccionada per cada local participant. El jurat del premi ACB ha valorat la tapa fixa seleccionada per cada hostaler associat per a concursar havent d’abonar solament la consumició. El premi especial per a la millor tapa ACB consisteix en un premi de 200 € en vals de compra a consumir en el comerç local associat i un publirreportatge en betera.com i camp-de-turia.es.\nLa millor tapa valorada per aquest jurat professional ha sigut el “fartón relleno de foie y jamón crujiente” del Cantó de Co. El passat dijous, 2 de desembre, es va fer entrega d’una acreditació oficial com a millor tapa a aquest establiment.\nEn breu, l’Associació de Comerciants de Bétera contactarà amb els tres guanyadors del sorteig dels sopars.


Un centenar de colomencs protesten pel tancament d'una escola bressol - Diari de Girona\nUn centenar de colomencs protesten pel tancament d'una escola bressol\nFamiliars i treballadores del centre es van concentrar a les portes de La Miraculosa per recriminar als propietaris la seva negativa de cedir el local\nc. julià 01.08.2019 | 00:09\nUn centenar de persones es van concentrar ahir davant la llar d'infants de La Miraculosa, a Santa Coloma de Farners, per protestar contra el seu tancament. La protesta va sortir a les dotze del migdia de la plaça Farners i es va desplaçar fins a les portes de l'escola bressol, on es van aturar per fer una cassolada.\nLa fundació que fins ara gestionava el centre -la Fundació Vicenciana- va anunciar a principis d'any que aquest seria el seu darrer curs, després de setanta anys vinculats a Santa Coloma. Aleshores, un grup de treballadores del centre es van decidir organitzar en forma de cooperativa i llogar el local a la Fundació per mantenir la continuïtat del projecte amb una nova línia educativa.\nMalgrat els esforços, i després d'arribar a un acord de lloguer amb la Fundació, la setmana passada aquesta va comunicar sobtadament que rescindia l'acord. Davant aquest fet, un grup de mares i pares del centre, juntament amb les treballadores de la cooperativa van decidir organitzar una manifestació per protestar contra el tancament -que ha afectat 62 famílies que ja havien preinscrit als seus fills a l'escola bressol.\nQuatre membres de la Fundació que s'havien de desplaçar fins a Santa Coloma per entregar les cartes d'acomiadament a les treballadores van ser rebuts sota càntics de protesta i amb pancartes que criticaven «els nens no són diners, són infants».\nDesprés de la trobada entre la comitiva de la Fundació i el grup de treballadores que havia de signar la carta de comiat, els manifestants van fer un passadís a la porta del centre, per on la comitiva de la Fundació va passar sentint els crits i reclams de protesta. Ahir l'Ajuntament de Santa Coloma va celebrar un ple extraordinari per aprovar la contractació de dues educadores per les llars d'infants públiques del municipi, que han hagut d'assumir a última hora els nens que s'havien preinscrit a la llar d'infants.


Els Mossos d’Esquadra van detenir, a l’Hospitalet de Llobregat, un home de 34 anys, de nacionalitat equatoriana i veí de Sant Esteve Sesrovires, com a presumpte autor de cinc delictes d’estafa i tres delictes d’usurpació de l’estat civil.\nLa investigació es va iniciar quan els investigadors de la comissaria de Nou Barris van tenir coneixement d’una estafa a un veí del barri. L’autor de l’estafa havia demanat microcrèdits utilitzant les dades personals de la víctima i havia realitzat compres sense la seva autorització ni coneixement. Gràcies a les gestions d’investigació els agents van aconseguir identificar el presumpte autor, un home amb 21 antecedents policials per la mateixa tipologia delictiva. Així mateix, també van esbrinar que l’autor de l’estafa era un company de feina de la víctima i que havia estafat quatre companys de feina més utilitzant les seves dades personals i bancàries.\nL’estafador sempre actuava amb el mateix modus operandi: aconseguia les dades personals de les víctimes i realitzava gestions amb l’entitat bancària per canviar les dades de contacte de la víctima a la seva entitat financera. Un cop realitzava aquest pas previ, sol·licitava microcrèdits a entitats especialitzades i utilitzava els diners per realitzar compres per internet d’aparells electrònics.\nTot i les mesures de seguretat que prenia la persona investigada, els mossos van aconseguir esbrinar el seu lloc de residència i finalment, el 5 de novembre, van detenir-lo al municipi de l’Hospitalet de Llobregat.\nL’endemà es va realitzar una entrada i perquisició al domicili del detingut, situat al municipi de Sant Esteve de Sesrovires, on es van intervenir aparells electrònics nous com per exemple televisors de 60 polzades, càmeres i consoles. A més, també van localitzar 750 euros en efectiu i diversa documentació relacionada amb altres fets similars.\nLa investigació ha permès esbrinar que el detingut hauria venut 21 aparells electrònics d’alta gamma, adquirits amb els diners obtinguts en préstecs a nom de les víctimes, en botigues de segona mà. Aquestes noves dades farien augmentar considerablement el benefici econòmic de l’estafador, que es valorava inicialment en uns 50.000 euros.\nLa investigació continua oberta per esbrinar si el detingut pot estar implicat en altres estafes similars. El detingut va passar el dijous 8 de novembre a disposició judicial davant del Jutjat d’Instrucció número 3 de l’Hospitalet de Llobregat i es va decretar llibertat amb càrrecs amb la prohibició de sortir de territori nacional.


Nou curs de formació de Tècnic/a Esportiu/va Ceeb - Ceeb\nInici / Sense categoria / Nou curs de formació de Tècnic/a Esportiu/va Ceeb\nFormació tècnica professional en activitats esportives en l’àmbit extraescolar. La persona que completi tota l’oferta formativa serà reconeguda com a Monitora Dinamitzadora Poliesportiva i serà inscrita al ROPEC en la professió de monitora esportiva (sense modalitat específica).\nÀmbit d’ocupació; Tècnic/a esportiu/va d’activitats extraescolars en l’àmbit de les competicions dels Jocs Esportius Escolars de Catalunya. Dinamitzador/a d’activitats extraescolars de multiesport, Monitor/a Casals, campus esportius.\nEl curs està reconegut mitjançant un certificat atorgat per l’Escola Catalana de l’Esport com Monitora Dinamitzadora Poliesportiva i la inscripció al ROPEC en la professió de monitora esportiva (sense modalitat específica) i un diploma acreditatiu expedit pel CEEB com Tutor esportiu Escolar amb la modalitat esportiva específica.\nDissabte – matí i tarda\nCaps de setmana – matí i tarda\nSetmana Santa – matí i tarda\nCap de setmana – matí i tarda\nPosposada les Olimpíades d’Atletisme: 1a Jornada


Jo Jet i Maria Ribot pre-estrena al MMVV la seva tercera proposta, ‘sant llorenç’, l'àlbum de consolidació del duet que es publicarà a febrer de 2020. En el seu nou disc, el duet proposa una mirada sobre el llegat emocional que deixa el pas de les generacions sobre les persones, els llocs i la societat, simbolitzat en el record d’infantesa. Aquest plantejament de mirar endavant sense perdre l’essència es porta al nou directe afegint al duet (guitarra espanyola i veus) la força i l’actitud d’una bateria (Josep Cordobés). Defugint l’interès per crear ‘una banda’, el nou treball cerca un diàleg tendre i cru a la vegada, més propi de projectes com Wildbirds&Peacedrums, i madurat pel productor Karlos Osinaga (Lisabö), un referent a l’escena del rock i el punk basc. Amb més de 200 concerts de trajectòria, Jo Jet i Maria Ribot obre la porta a una nova era que sorprendrà per com manté intacta la seva tendresa orgànica i intimista a la vegada que reviu amb una actitud propera al punk.\nJordi Jet Serra Morales: guitarra i veu\nMaria Ribot Farrés: veu


Els ibers: un poble, una cultura - Turisme Escolar\nTornar enreraHome / Visites i excursions culturals d'1 dia / Els ibers: un poble, una cultura\nSortida escolar Sallent (Bages) - Província Barcelona\nPodrem respondre a totes aquestes preguntes després de visitar les restes del poblat ibèric del Cogulló, jaciment situat a dalt d’un turó de 472 metres, als peus del riu Llobregat al seu pas pel Pla de Bages, un dels més importants de la Catalunya Central i amb una Extensió de 5.000 metres quadrats. Tindrem l’oportunitat de conèixer la vida dels antics pobladors de les nostres terres a través d’una visita guiada combinada amb la realització d’un dossier amb activitats didàctiques que permetrà fixar i matisar els continguts de la visita. Al finalitzar l’activitat podem anar a dinar a diferents llocs (Plaça 19 d’Abril o Parc municipal Pere Sallés de Sallent, parc de l’Agulla...) A tenir en Compte:\n- Des del lloc on us deixa l’autocar fins al jaciment hi ha entre 45 minuts i 1 hora caminant. Per tant, cal portar calçat còmode per caminar. - Hi ha la possibilitat de pujar al jaciment amb un autocar de 24 places, això incrementarà el preu de la sortida. - Cal dur cantimplora, gorra, esmorzar i dinar (tota l’activitat es realitza a l’aire lliure)\n- La durada és dins l’horari escolar de tot un dia. Si es vol reduir a mig dia, la durada és fins les 14h.\n- Després de l’activitat hi ha la possibilitat de realitzar una activitat complementària en el propi jaciment “ El gran joc del comerç ibèric” O combinar-ho amb altres visites com els aiguamolls de la Corbatera o la visita a l’entorn del riu Llobregat i la Casa Torres Amat.\nPREUS - El preu de l'activitat és d'un mínim de 4€ per alumne (iva inclòs)\n- El preu es calcula sobre la taxa municipal (90€/grup de màx.30) més 1 € per material didàctic. - Els professors són gratuits. Descripció: Qui eren els ibers?\nQuè és l’arqueologia ?\nQuè ens queda dels ibers?\n- Des del lloc on us deixa l’autocar fins al jaciment hi ha uns 45 minuts caminant. Per tant, cal portar calçat còmode. - Hi ha la possibilitat de pujar al jaciment amb un autocar de 30 places, això incrementarà el preu de la sortida. - Cal dur cantimplora, gorra, esmorzar i dinar (tota l’activitat es realitza a l’aire lliure)\n- Els professors són gratuits. Observacions: La sortida inclou:\n. Guies-monitors . Entrades. Material didàctic


Sergi Sol: Quan una bona enquesta desferma la ira - El Temps\nQuan una bona enquesta desferma la ira\nLa darrera enquesta electoral publicada a Catalunya, La Vanguardia, atorgava a l’independentisme un 49 per cent dels vots (ara, 47,5), el millor resultat de la història que la capçalera degana de Barcelona ha atorgat mai a l’independentisme, fregant la majoria absoluta, per primer cop en vots, amb una participació del 75 per cent. Per si no era suficient, Ciudadanos deixava de ser la primera formació política. ERC passava pel davant en vots i escons. Els polítics més ben valorats eren tres independentistes. Acollonant: un pres polític, el president del Govern i un exiliat. Per aquest ordre, Oriol Junqueras (l’únic que aprovava i de llarg), Quim Torra i Carles Puigdemont. Els pitjor valorats, de molt, els polítics espanyolistes. Pel que fa a les eleccions espanyoles, PSC i ERC es disputaven la victòria mentre els Comuns (actual primera força) quedaven desplaçats al tercer lloc. Els actuals 17 diputats independentistes passaven a ser 18.\nUna immensa majoria, el 80 per cent, es manifestava en contra de l’empresonament dels presos polítics i, per tant, a favor de la seva excarceració. I una majoria absoluta dels catalans es declaraven partidaris d’un referèndum d’independència amb totes les garanties. Les dades milloraven clarament els registres del darrer CEO del Govern català, si més no pel que fa als partits independentistes en el seu conjunt.\nDoncs bé, el més curiós és que sobtadament va eclosionar una protesta irada a les xarxes, molt sorollosa. No pas de l’espanyolisme malgrat que les formacions espanyolistes, en el seu conjunt, eren les que en sortien més malparades. Les protestes irades amb invectives de tota mena, acusacions de conspiració, de tergiversació i els ja habituals insults provenien d’abrandats nacionalistes catalans amb un llenguatge molt agressiu.\nVist en perspectiva resulta incomprensible si objectivem les dades. I evidencia un estat d’ànim molt crispat d’una part de la parròquia que branda l’estelada, una part clarament minoritària si atenem a l’enquesta i alhora molt sorollosa. Però preocupant. Quin és el mecanisme psicològic que provoca que una enquesta que millora clarament els resultats de les eleccions del 21 de desembre desencadeni una reacció furiosa per part d’un sector de l’independentisme?\nLa reacció pot estar provocada per diversos factors. Des del punt de vista estrictament partidista, s’explicaria per una reacció irada d’un nucli de simpatitzants d’aquelles formacions independentistes que veurien reduïdes les seves expectatives electorals. Tot i això, de ben segur hi ha altres factors. En aquest punt, una reacció adversa contra el mitjà que publica l’enquesta; barrejada amb un estat de frustració que acompanya una part gens menyspreable de l’independentisme. No hem d’oblidar que fins el darrer moment hi va haver partits i entitats que defensaven una repetició de les eleccions. Tot és legítim. Ara bé, allò més preocupant no és la diversitat d’opinions i parers d’un moviment republicà que és molt transversal i, com a conseqüència, plural. Allò preocupant i contraproduent és la crispació que es projecta, la imatge extremista i que el debat serè hagi estat substituït per la grolleria i la desqualificació histèrica de la taverna digital. Però quina mena de complicitats es poden aconseguir amb aquestes credencials? Qui que no estigui ja prèviament i absolutament convençut que el millor per a Catalunya és la independència se sentirà seduït per la xerrameca incendiària dels apòstols de l’astracanada?\nÉs urgent la maduració d’una estratègia plausible i el màxim d’unitària possible que no estigui condicionada pel curtterminisme. És urgent assentar com el moviment republicà surt d’aquesta espiral caïnita i crispada que no porta a cap embat per la llibertat amb l’Estat sinó a una confrontació interna, fratricida. És urgent que tots els agents polítics i socials assumeixin un diagnòstic conjunt del moment i que defugin alimentar la controvèrsia. També que plantegin honestament com ho fem per afrontar un horitzó de futur que ens permeti tornar a generar les condicions per afrontar un nou embat democràtic amb una majoria prou àmplia i sòlida que faci imparable la República Catalana. És urgent teixir complicitats, entendre que acceptar blocs estantissos ens porta a l’empat i infinit i assumir amb satisfacció i un enorme orgull que hem arribat més lluny que mai però que encara no hem fet el cim, no pas per falta de voluntat sinó senzillament perquè davant hi tenim un Estat profundament reaccionari i autoritari i, alhora, perquè necessitem més fortalesa i seguir sumant.


El cicle Platea Jove torna al Kursaal amb l’espectacle de hip-hop “Camins” - Manresa Informa!\nInici » Notícies » Notícies Generals » Cultura » El cicle Platea Jove torna al Kursaal amb l’espectacle de hip-hop “Camins”\n22 Gener 2015 a 14:00\nEl cicle Platea Jove torna al Kursaal amb l’espectacle de hip-hop “Camins”\nDe la mà de la companyia Kulbik Dance Company\nUn fragment de “Camins”, el segon espectacle de Kulbik Dance Company // Imatge cedida pel Kursaal\nDemà divendres 23 de gener a les 21.00h, el cicle Platea Jove torna aquesta temporada a la sala gran del Kursaal amb l’espectacle de hip-hop “Camins”, de la companyia Kulbik Dance Company.\nDesprés de l’exitós “Cube”, que també es va poder veure al Kursaal, el nou espectacle de Kulbik parla d’un viatge molt especial que duen a terme física i gràficament amb la posada en escena, però alhora també amb la imaginació.\nEs tracta d’un recorregut per un camí ple de metàfores en moviment que parlen de la condició humana i els seus esforços per adaptar-se i evolucionar, sense tenir en compte si converteix la societat en millors persones que gaudeixen d’un “estat del benestar” farcit de “clixés” preestablerts i arrelats en la societat des de fa molt temps o, simplement, accelera el camí cap a l’autodestrucció abusant dels recursos de la terra.\nAmb aquest segon espectacle, Kulbik Dance Company sota la direcció de Kanga Valls, és una companyia jove que s’assegura un futur sòlid i amb una gran projecció.\nPlatea Jove és una iniciativa pionera nascuda fa onze anys, de la qual en va sortir la xarxa Butaka de teatre per a joves, que a dia d’avui, agrupa una dotzena de ciutats de la província de Barcelona. Pel què fa a les entrades, una xarxa d’una trentena de col·laboradors del Galliner s’encarregaran de vendre-les als companys d’escoles i instituts de Manresa i comarca, però a més també es podran adquirir a les taquilles del Kursaal, a través del telèfon 938723636, i per Internet a través del web del Teatre Kursaal.\n#companyia #consolidació #cultura #dansa #espectacle #físic #funció #gràficament #hip-hop #kulbik dance company #Kursaal #moviment #segon #viatge\nEl Servei Educatiu del Kursaal estrena “Planeta Dansa” amb quasi 350 alumnes\nLa versió teatral de la vida de l’afganesa Nadia Ghulam arriba al Kursaal


Cicle Mitjà i Superior de Primària.Cicles ESO.\nLa vida d’un monestir medieval català es regia normalment per la Regla de San Benet, caracteritzada per la màxima ora et labora (resa i treballa). Aquesta activitat ofereix un recorregut pel monestir des de la perspectiva de les activitats quotidianes dels monjos, dels serveis que oferien, de l’organització de la seva jornada i de quines normes regien la convivència comunitària. Els participants adopten diverses funcions i càrrecs vinculats al monestir mitjançant unes petites representacions teatrals preparades prèviament a classe amb el professor.\nEl monestir de santes creus : quina història!\nActivitat dinamitzada que permet apronfundir en la història ,l ‘arquitectura i la Vida social d’un Monestir del segle XII. Al mateix temps ofereix un aprenentatge amè i divertit per l’alumne al fomentar l’agilitat mental i la competitivitat sana.\nCicle Infantil i Primària.\nLA VIDA SECRETA DELS CAPITELLS + AUDIOVISUAL\nAquesta activitat ofereix als alumnes la visió global de la història del Monestir i de la vida diària dels monjos combinat amb un taller tipus gimcana on podran interactuar buscant els secrets amagats dels capitells del claustre.\nLa visita ens permet conèixer l’ambient d’una casa benestant a principis de segle XX, on es reunien les principals figures de la Renaixença convidades per Toda. A les diferents estances queden mostres de les col·leccions que Toda ha reunit en els seus viatges. Enmig de la peculiar interpretació que Toda va donar a l’antic conjunt, s’entreveuen les restes del monestir de Sant Miquel d’Escornalbou , fundat el 1153 que descobrirem amb aquestes visites:\n“TARRACO SCIPIONUM OPUS”-Plinio (Naturalis Historia, III, 21).”TàRRACO ÉS DELS ESCIPIONS”\nAquest impressionant llegat romà, símbol de la Tarragona actual, està declarat Patrimoni Mundial per la UNESCO. Amb aquesta activitat volem posar als peus dels alumnes més de 2000 anys d’història descobrint tot el conjunt; Muralla, Maqueta Tarraco,Temple d’August (Actual Catedral), Fòrum Provincial, Circ-Pretori i Amfiteatre.\nCONEGUEM TÀRRACO ROMANA\nAmb aquesta activitat dinamitzada proposem fomentar l’agilitat mental al mateix temps que l’aprenentatge i la descoberta de Tàrraco. Els alumnes hauran de demostrar els seus coneixements, rapidesa mental i interès en tot el recorregut que transcorre per la Muralla, la Maqueta de Tàrraco, El Temple d’August (Actual Catedral), El Fòrum Provincial, El Circ-Pretori i l’Amfiteatre. Sense dubte una activitat diferent per conèixer de forma amena el Patrimoni de Tarragona.\nCicle Mitjà i Superior de Primària,\nVISITA TEATRALITZADA : VENI,VIDI,EGO DOCUI!\nAquesta activitat està dirigida pel mateix emperador August qui explicarà als alumnes la història de Tàrraco des de les seves vivències personals i històriques. Els alumnes descobriran l’antiga Tàrraco d’una manera divertida i amena amb un personatge de l’antic Imperi Romà. Coneixeran els secrets del conjunt monumental ; Muralles, Maqueta Tàrraco,Temple d’August (Actual Catedral), Fòrum Provincial, Circ-Pretori i Amfiteatre.